Source: https://webpravo.eu/clanky/nezdanitelna-cast-zakladu-dane-na-manzelku
Timestamp: 2019-06-19 23:09:26+00:00
Document Index: 17203464

Matched Legal Cases: ['§ 32', '§ 33', '§ 33', '§ 3', '§ 40', '§ 33', '§ 9', '§ 2', '§ 16']

Nezdaniteľná časť základu dane na manželku – Webpravo
Home » Články » Nezdaniteľná časť základu dane na manželku
Nezdaniteľná časť základu dane na manželku je druhá významná položka, ktorá znižuje základ dane daňovníka – fyzickej osoby. Teoreticky dosahuje rovnakú výšku ako nezdaniteľná časť základu dane na daňovníka. Teoreticky, Prakticky sa dá povedať, že dosahovala. Táto inak významná nezdaniteľná časť základu dane sa stala jednou z prvých obetí úsporných opatrení štátu kedy sa obmedzil okruh daňovníkov, ktorí na ňu majú nárok. Stalo sa to zákonom 395/2012 Z.z. účinným od 1.1.2013. V rámci podpory rodinám ( akurát bolo po voľbách a nie pred nimi ) .
Výška nezdaniteľnej časti základu dane na manželku
Ak daňovník nedosiahne základ dane vyšší ako 35 022,31 eura ( pre rok 2015 ), čo je 176,8-násobok platného životného minima potom nezdaniteľná časť základu dane na manžela/ manželku
Ak nemá vlastný príjem – vo výške 19,2-násobku platného životného minima (3 803,33 eura )
Ak má vlastný príjem vo výške rozdielu medzi sumou 3 803,33 eura (19,2-násobku platného životného minima ) a vlastným príjmom manžela ( manželky ) .
Ak daňovník dosiahne základ dane vyšší ako ako 35 022,31 ), čo je 176,8-násobok platného životného minima potom nezdaniteľná časť základu dane na manžela/ manželku
Ak nemá vlastný príjem rozdielu 63,4-násobku platného životného minima a jednej štvrtiny základu dane tohto daňovníka (12 558,906 Eur ) a ¼ základu dane tohto daňovníka
Al má vlastný príjem – rozdielu 63,4-násobku platného životného minima a jednej štvrtiny základu dane tohto daňovníka (12 558,906 Eur ) a ¼ základu dane tohto daňovníka znížený o príjem o vlastný príjem manžela / manželky .
Vlastný príjem manžela ( manželky )
Do vlastného príjmu manžela ( manželky ) sa započítava akýkoľvek príjem ( i od dane oslobodený ) s výnimkou
Zamestnaneckej prémie podľa § 32a ZDP
Daňový bonus podľa § 33 ZDP
Štipendia poskytované študentovi, ktorý sa sústavne pripravuje na budúce povolanie.
Medzi štátne sociálne dávky patria
príplatok k príspevku pri narodení dieťaťa,
príspevok rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá alebo viac detí súčasne,
príplatok k dôchodku politickým väzňom.
Materské ( dávka nemocenského poistenia ), všetky druhy dôchodkov ( dávky dôchodkového poistenia ) sa na účely nároku na nezdaniteľnú časť základu dane považujú za príjem.
Pani Marta je na rodičovskej dovolenke ( poberá rodičovský príspevok ) a zároveň je poberazeľom invalidného dôchodku vo výške 200 Eur / mesačne. Manžel má základ dane vo výške 10000 Eur.
Manžel pani Marty si uplatní nezdaniteľnú položku na manželku z rozdielu medzi sumou 3 803,33 Eur a sumou 2400 Eur ( 12x200Eur ) celkom teda 1403,33 Eur.
Nezdaniteľná časť základu dane na manželku/manžela nie je pre hocikoho
Obmedzenia uplatnenia nezdaniteľnej časti základu dane na daňovníka
Túto položku si môže na manžela/ manželku uplatniť daňovník ak sa manžel/ manželka
Starala o vyživované (§ 33 ods. 2 ZDP ) maloleté dieťa ( § 3 ods,1 zákona 571/2009 Z.z. ) žijúce s daňovníkom v domácnosti
alebo ktorá v príslušnom zdaňovacom období poberala peňažný príspevok na opatrovanie (§ 40 zákona č. 447/2008 Z.z. )
alebo bola zaradená do evidencie uchádzačov o zamestnanie § 33 zákona č. 5/2004 Z.z.
alebo sa považuje za občana so zdravotným postihnutím, § 9 zákona č. /2004 Z.z.
alebo sa považuje za občana s ťažkým zdravotným postihnutím § 2 ods. 3 zákona. 447/2008 Z.z.
Obmedzenie pre daňovníkov s neobmedzenou daňovou povinnosťou.
Okrem toho je tu výrazné obmedzenie pre daňovníkov s obmedzenou daňovou povinnosťou, kde si túto nezdaniteľnú časť základu dane môže uplatniť ak k úhrn jeho zdaniteľných príjmov zo zdrojov na území Slovenskej republiky ( § 16) v príslušnom zdaňovacom období tvorí najmenej 90% zo všetkých príjmov tohto daňovníka, ktoré mu plynú zo zdrojov na území Slovenskej republiky a zo zdrojov v zahraničí.
Previous Nezdaniteľná časť základu dane na daňovníka
Next Nároky nevydatej matky voči otcovi dieťaťa
Adriana Knoppová
mar 6, 2016 at 9:25 pm
Dobry den chcela by som vediet ze ked poberam opatrovatelsky na Tazko zdravotne postihnuteho syna 10 mesiacov prvych sest mesiacov som brala 244,59eura a po zvyseni od septembra som poberala 270,32eura ci ho musim zaratat do prijmu koli odpocitatelnej polozke na manzelku Dakujem